rejauldu/bengali-wikipedia huggingface dataset:
লেফটেন্যান্ট কর্নেল শুজাউদ্দিন বাট (; জন্ম: ১০ এপ্রিল, ১৯৩০ - মৃত্যু: ৭ ফেব্রুয়ারি, ২০০৬) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী পাকিস্তানি সেনা কর্মকর্তা ও আন্তর্জাতিক ক্রিকেটার ছিলেন। ১৯৭১ সালের ভারত-পাকিস্তানের মধ্যকার যুদ্ধে আটক হন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬২ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, পাঞ্জাব বিশ্ববিদ্যালয়, রাওয়ালপিন্ডি সার্ভিসেস ও উত্তর ভারত দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিংয়ে পারদর্শী ছিলেন শুজাউদ্দিন নামে পরিচিত শুজাউদ্দিন বাট তিনি।   প্রথম-শ্রেণীর ক্রিকেট  ভদ্র ও বিনয়ী স্বভাবের ছিলেন তিনি। লাহোরের ইসলামিয়া কলেজে পড়াশুনো করেছিলেন তিনি। ১৯৪৬-৪৭ মৌসুম থেকে ১৯৬৯-৭০ মৌসুম পর্যন্ত শুজাউদ্দিন বাটের প্রথম-শ্রেণীর খেলোয়াড়ী জীবন চলমান ছিল। লেফট-আর্ম স্পিন বোলিং করে ১০১টি প্রথম-শ্রেণীর খেলায় অংশ নিয়ে ৩১৯ উইকেট ও ৩,৪৯০ রান তুলেছিলেন।    সমগ্র খেলোয়াড়ী জীবনে উনিশটি টেস্টে অংশগ্রহণ করেছেন শুজাউদ্দিন বাট। ১০ জুন, ১৯৫৪ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৬২ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি।  ১৯৫৫ সালে পাকিস্তান দলের সদস্যরূপে ভারত গমন করেন। সমগ্র টেস্ট খেলোয়াড়ী জীবনে ২০ উইকেট লাভ করেন। এছাড়াও, ২৯৫ রান তুলেছিলেন তিনি।   অবসর  ক্রিকেট খেলা থেকে অবসর গ্রহণের পর জাতীয় দল নির্বাচকের ভূমিকায় অবতীর্ণ হয়েছিলেন। ১৯৭৬-৭৭ মৌসুমে পাকিস্তান দলের ব্যবস্থাপক হিসেবে অস্ট্রেলিয়া ও ওয়েস্ট ইন্ডিজ গমন করেন।Wisden 2007, p. 1572.   ব্যক্তিগত জীবন  পাকিস্তান সেনাবাহিনীতে ২৬ বছর চাকরি করেছেন। ১৯৭৮ সালে লেফট্যানেন্ট কর্নেল পদবী ধারনপূর্বক অবসর গ্রহণ করেন। ১৯৭১ সালে বাংলাদেশের স্বাধীনতার যুদ্ধে আটক হন ও যুদ্ধবন্দী অবস্থায় ১৮ মাস ভারতে থাকেন।Peter Oborne, Wounded Tiger: The History of Cricket in Pakistan, Simon & Schuster, London, 2014, p. 25.  পাকিস্তান ক্রিকেটের ইতিহাস বিষয়ক দুইটি গ্রন্থ প্রকাশ করেছেন। ১৯৯৬ সালে ‘ফ্রম বেবস অব ক্রিকেট টু ওয়ার্ল্ড চ্যাম্পিয়ন্স’ ও ২০০৩ সালে মোহাম্মদ সেলিম পারভেজের সাথে যৌথভাবে ‘দ্য চেকার্ড হিস্ট্রি অব পাকিস্তান’ ক্রিকেট রচনা করেন।Oborne, p. 562. ৭ ফেব্রুয়ারি, ২০০৬ তারিখে ৭৫ বছর বয়সে ইংল্যান্ডের লন্ডন এলাকায় শুজাউদ্দিন বাটের দেহাবসান ঘটে।   তথ্যসূত্র    আরও দেখুন   আরিফ বাট  ওয়াজির মোহাম্মদ  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা   বহিঃসংযোগ       বিষয়শ্রেণী:১৯৩০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:উত্তর ভারতের ক্রিকেটার বিষয়শ্রেণী:উত্তর অঞ্চলের (পাকিস্তান) ক্রিকেটার বিষয়শ্রেণী:কম্বাইন্ড সার্ভিসেসের (পাকিস্তান) ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানি ক্রিকেট প্রশাসক বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:পাকিস্তান ঈগলেটসের ক্রিকেটার বিষয়শ্রেণী:পাঞ্জাব বিশ্ববিদ্যালয়ের ক্রিকেটার বিষয়শ্রেণী:বাহাওয়ালপুরের ক্রিকেটার বিষয়শ্রেণী:মধ্য অঞ্চলের (পাকিস্তান) ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:ক্রিকেট ঐতিহাসিক ও লেখক বিষয়শ্রেণী:পাকিস্তানি যুদ্ধবন্দী বিষয়শ্রেণী:পাকিস্তানি সেনা কর্মকর্তা
পূর্ণিমা হেম্ব্রম (জন্ম ১০ জুলাই ১৯৯৩) একজন ভারতীয় ট্র্যাক এবং ফিল্ড অ্যাথলেট। তিনি ২০১৫ এবং ২০১৭ এশিয়ান চ্যাম্পিয়নশি হেপ্টাথলনে ব্রোঞ্জ পদক জিতেছিলেন এবং ২০১৮ সালের এশিয়ান গেমসে চতুর্থ স্থানে ছিলেন।  জীবন হেম্ব্রম ওড়িশার ময়ূরভঞ্জের সাঁওতাল উপজাতির মেয়ে। তিনি ১৯৯৩ সালে জন্মগ্রহণ করেন। তার পিতামতা দুখিয়া ও ধনিয়া হেম্ব্রম এবং তার দুই ভাই দুর্গা, দমন ও এক বোন সিঙ্গো।  পেশা হেম্ব্রমকে ২০১২ সালে, বিজু পট্টনায়ক বর্ষসেরা খেলোয়াড় ঘোষণা করা হয় এবং তাকে ২০০,০০০ রুপি পুরস্কার প্রদান করা হয়।  ২০১৭ সালের এশিয়ান অ্যাথলেটিক্স চ্যাম্পিয়নশিপের ঠিক আগে তাকে, ওড়িশার মুখ্যমন্ত্রী নবীন পট্টনায়ক কর্তৃক ৩০০,০০০ রুপি প্রদান করা হয়। ২০১৭ এর এশিয়ান অ্যাথলেটিক্স চ্যাম্পিয়নশিপে নারীদের হেপ্টাথলনের চূড়ান্ত ৮০০ মিটার ইভেন্টে তার সতীর্থ স্বপ্না বর্মণ মূর্ছা যাওয়ার পরও স্বর্ণপদক জয় করেন। জাপানের মেগ হ্যামফিল রৌপ্যপদক জয় করেন এবং হেম্ব্রম ব্রোঞ্জ পদক লাভ করেন।  পরবর্তীতে হেম্ব্রম গুণ্টুর এ অনুষ্ঠিত ৫৭ তম জাতীয় সিনিয়র ইন্টার-স্টেট অ্যাথলেটিক চ্যাম্পিয়নশিপের ১০০ মিটার ইভেন্টে স্বর্ণপদক জয় করেন।  হেম্ব্রম ২০১৭ সালের ১৭ সেপ্টেম্বর তুর্কমেনিস্তানের আশখাবাদে ৫ম এশিয়ান ইন্ডোর এবং মার্শাল আর্টস গেমসে স্বর্ণপদক জয় করেন।  তথ্য উৎস  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ময়ূরভঞ্জ জেলার ব্যক্তি বিষয়শ্রেণী:সাঁওতালি ব্যক্তি বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ওড়িশার নারী ক্রীড়াবিদ বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:কমনওয়েলথ গেমসে ভারতের প্রতিযোগী
করাচি বেকারি হলো ভারতীয় বেকারি দোকানের একটি চেইন, যা ১৯৫৩ সালে হায়দ্রাবাদের মোয়াজ্জম জাহি মার্কেটে তাদের প্রথম শাখা চালুর মাধ্যমে যাত্রা শুরু করে। এখানে ফলের বিস্কুট (ফ্রুট বিস্কুট), দিল খুশ ও প্লাম কেক তৈরি করা হয়।  হায়দ্রাবাদের বাইরে বেঙ্গালুরু, চেন্নাই ও দিল্লিতে করাচি বেকারির শাখা রয়েছে। এছাড়াও, তারা ইউরোপ, যুক্তরাষ্ট্র, কানাডা, অস্ট্রেলিয়া, নিউজিল্যান্ড, আফ্রিকা ও মধ্যপ্রাচ্যের বিভিন্ন দেশে তাদের বেশ কিছু পণ্য রপ্তানি করে থাকে।   ইতিহাস  থাম্ব|করাচি বেকারির ফ্রুট বিস্কুট করাচি বেকারি ১৯৫৩ সালে খানচাঁদ রামনানি দ্বারা প্রতিষ্ঠিত হয়, যিনি ১৯৪৭ সালে ভারত বিভাজনের সময় করাচি থেকে হায়দ্রাবাদে আসা একজন সিন্ধি হিন্দু অভিবাসী ছিলেন। পাকিস্তানের করাচি শহরের নামানুসারে বেকারিটির নামকরণ করা হয়। রামনানি মোয়াজ্জম জাহি মার্কেটে সীনা বেকারির পাশে প্রথম করাচি বেকারি চালু করেন।  ২০১৯ সালে পুলওয়ামা আক্ৰমণের পর, বেঙ্গালুরুতে করাচি বেকারির একটি শাখার বাইরে একদল বিক্ষুব্ধ জনতা বিক্ষোভ করে এবং সাইনবোর্ডের ‘করাচি’ অংশটি ঢেকে রাখতে বাধ্য করে।   তথ্যসূত্র    বহিঃসংযোগ     বিষয়শ্রেণী:করাচির রন্ধনশৈলী বিষয়শ্রেণী:ভারতের বেকারি বিষয়শ্রেণী:ভারতের হায়দ্রাবাদ ভিত্তিক প্রস্তুতকারক কোম্পানি বিষয়শ্রেণী:১৯৫৩-এ প্রতিষ্ঠিত ভারতীয় কোম্পানি
কালরেখা ও<p>সাংস্কৃতিক যুগ উত্তর-পশ্চিম ভারত<p>(পাঞ্জাব-সপ্তসিন্ধু) সিন্ধু-গাঙ্গেয় সমভূমি মধ্যভারত দক্ষিণ ভারত পশ্চিম গাঙ্গেয় সমভূমি<p>(কুরু-পাঞ্চাল) উত্তর ভারত<p>(মধ্য গাঙ্গেয় সমভূমি) উত্তরপূর্ব ভারত<p>(উত্তরপূর্ব ভারত)লৌহযুগসংস্কৃতি পরবর্তী বৈদিক যুগ পরবর্তী বৈদিক যুগ<p>(ব্রাহ্মণ্যবাদী আদর্শ)<p>চিত্রিত ধূসর মৃৎপাত্র সংস্কৃতি পরবর্তী বৈদিক যুগ<p>(ক্ষত্রিয়/শ্রামণিক সংস্কৃতি)<p>উত্তরের কালো মার্জিত মৃৎপাত্রপ্রাগৈতিহাসিক খ্রিস্টপূর্ব ৬ষ্ঠ শতাব্দী গান্ধার কুরু-পাঞ্চাল মগধ আদিবাসী সংস্কৃতি পারস্য-গ্রিক প্রভাব "দ্বিতীয় নগরায়ণ"<p>শ্রমণ আন্দোলনের উদ্ভবজৈনধর্ম - বৌদ্ধধর্ম - আজীবক - যোগপ্রাগৈতিহাসিক  খ্রিস্টপূর্ব ৫ম শতাব্দী (পারস্য শাসনকাল) শিশুনাগ রাজবংশ আদিবাসী   খ্রিস্টপূর্ব ৪র্থ শতাব্দী (গ্রিক বিজয়)  নন্দ সাম্রাজ্য কলিঙ্গঐতিহাসিক যুগসংস্কৃতি বৌদ্ধধর্মের প্রসারপ্রাগৈতিহাসিকসঙ্গম যুগ(খ্রিস্টপূর্ব ৩০০ অব্দ – ২০০ খ্রিস্টাব্দ)  খ্রিস্টপূর্ব ৩য় শতাব্দী মৌর্য সাম্রাজ্য আদি চোল<p>আদি পাণ্ড্য রাজ্য<p>সাতবাহন রাজবংশ<p>চের<p>প্রাচীন তামিঝাগামের অন্যান্য ৪৬টি ছোটো রাজ্যসংস্কৃতি প্রাকধ্রুপদি হিন্দুধর্ম - "হিন্দু সমন্বয়" (খ্রিস্টপূর্ব ২০০ অব্দ – ৩০০ খ্রিস্টাব্দ)মহাকাব্য - পুরাণ - রামায়ণ - মহাভারত - ভগবদ্গীতা - ব্রহ্মসূত্র - স্মার্ত সম্প্রদায়মহাযান বৌদ্ধধর্মসঙ্গম যুগ<p>(প্রসারিত)(খ্রিস্টপূর্ব ৩০০ অব্দ – ২০০ খ্রিস্টাব্দ)  খ্রিস্টপূর্ব ২য় শতাব্দী ইন্দো-গ্রিক রাজ্য শুঙ্গ সাম্রাজ্য আদিবাসীআদি চোল<p>আদি পাণ্ড্য রাজ্য<p>সাতবাহন সাম্রাজ্য<p>চের<p>প্রাচীন তামিঝাগামের অন্যান্য ৪৬টি ছোটো রাজ্য  খ্রিস্টপূর্ব ১ম শতাব্দী  যোন মহা-মেঘবাহন রাজবংশ   খ্রিস্টীয় ১ম শতাব্দী ইন্দো-সিথিয়ান ইন্দো-পার্থিয়ান কুনিন্দ রাজ্য   ২য় শতাব্দী পহ্লব বর্মণ রাজবংশ  ৩য় শতাব্দী কুষাণ সাম্রাজ্য পশ্চিম সত্রপ কামরূপ রাজ্য কলভ্র রাজবংশ<p>পাণ্ড্য রাজ্য (কলভ্রদের অধীনস্থ)সংস্কৃতি "হিন্দুধর্মের সুবর্ণযুগ"(৩২০-৬৫০ খ্রিস্টাব্দ)পুরাণহিন্দুধর্ম ও বৌদ্ধধর্মের সহাবস্থান  ৪র্থ শতাব্দীগুপ্ত সাম্রাজ্য কলভ্র রাজবংশ<p>পাণ্ড্য রাজ্য (কলভ্রদের অধীনস্থ)<p>কদম্ব রাজবংশ<p>পশ্চিম গঙ্গ রাজবংশ  ৫ম শতাব্দী মৈত্রক আদিবাসী কলভ্র রাজবংশ<p>পাণ্ড্য রাজ্য (কলভ্রদের অধীনস্থ)<p>বিষ্ণুকুণ্ডিন  ৬ষ্ঠ শতাব্দী কলভ্র রাজবংশ<p>পাণ্ড্য রাজ্য (কলভ্রদের অধীনস্থ)সংস্কৃতি উত্তরকালীন ধ্রুপদি হিন্দুধর্ম (৬৫০-১১০০ খ্রিস্টাব্দ)অদ্বৈত বেদান্ত - তন্ত্রভারতে বৌদ্ধধর্মের পতন  ৭ম শতাব্দী ইন্দো-সাসানিড বাকাটক রাজবংশহর্ষের সাম্রাজ্য মিয়েচ্ছ রাজবংশআদিবাসী পাণ্ড্য রাজ্য (কলভ্রদের অধীনস্থ)<p>পাণ্ড্য রাজ্য (নবজাগরণ)<p>পল্লব  ৮ম শতাব্দী কিদারিত রাজ্য  পাণ্ড্য রাজ্য<p>কলচুরি  ৯ম শতাব্দী ইন্দো-হেফঠালাইট (হুন) গুর্জর-প্রতিহার  পাণ্ড্য রাজ্য<p>মধ্যযুগীয় চোল<p>পাণ্ড্য রাজ্য (চোলেদের অধীনস্থ)<p>চালুক্য<p>মাক্কোটাইয়ের চের পেরুমল ১০ম শতাব্দী পাল রাজবংশ<p>কম্বোজ-পাল রাজবংশ মধ্যযুগীয় চোল<p>পাণ্ড্য রাজ্য (চোলেদের অধীনস্থ)<p>মাক্কোটাইয়ের চের পেরুমল<p>রাষ্ট্রকূটবিষয়শ্রেণী:ভারতের ইতিহাস টেমপ্লেট
স্কি বামস ছিল এলজিবিটিকিউ স্কিয়ার এবং স্নোবোর্ডারদের জন্য একটি ভ্রমণ এবং সামাজিক ক্লাব, যেখানে উত্তর আমেরিকা জুড়ে শত শত সদস্য ছিল। এটি উত্তর আমেরিকা, দক্ষিণ আমেরিকা এবং ইউরোপ জুড়ে সামাজিক অনুষ্ঠান এবং স্কি রিসোর্টগুলিতে গ্রুপ ভ্রমণের আয়োজন করত।    ইতিহাস  স্কি বামস ২০০৩ সালের ডিসেম্বরে নিউ ইয়র্ক সিটিতে প্রতিষ্ঠিত হয়েছিল। ক্লাবটি ২০০৫ সালে ভ্রমণের আয়োজন শুরু করে।  স্কি বামস নিউ ইয়র্ক সিটি থেকে স্থানীয় ডেট্রিপ দিয়ে শুরু হয়েছিল, কিন্তু দুই বছরের মধ্যে, আমেরিকান পশ্চিম জুড়ে স্কি রিসোর্টগুলিতে ভ্রমণ শুরু করে। স্কি বামস উত্তর ও দক্ষিণ গোলার্ধের স্কি রিসর্টগুলিতে বছরব্যাপী ছুটির অফার করত, উত্তর আমেরিকা, দক্ষিণ আমেরিকা এবং ইউরোপ জুড়ে পাহাড় পরিদর্শন করত।   সামাজিক অনুষ্ঠান  স্কি বামরা নিউ ইয়র্ক সিটির একটি গে বার থেরাপিতে তাদের সদস্য এবং বন্ধুদের জন্য অ্যাভাল্যাঞ্চ নামে একটি পার্টির আয়োজন করেছিল। ২০০৯ সালের শরৎকালে, স্কি বামস তার সামাজিক অনুষ্ঠানগুলিকে ওয়াশিংটন ডিসি, লস অ্যাঞ্জেলেস, শিকাগো, সান ফ্রান্সিসকো, সল্ট লেক সিটি, ডেনভার, আটলান্টা এবং মিনিয়াপলিস অন্তর্ভুক্ত করে। ২০১২ সালের শরৎকালে, এটি যুক্তরাজ্যের লন্ডনে অনুষ্ঠান আয়োজন শুরু করে। এছাড়াও, স্কি বামস প্রতি বছর দাতব্য তহবিল সংগ্রহের একটি সিরিজ আয়োজন করে।   ভ্রমণ  আজ অবধি, স্কি বামস ভেইল, টেলুরাইড, স্টিমবোট স্প্রিংস এবং অ্যাস্পেন, কলোরাডো, জারম্যাট, সুইজারল্যান্ড, হুইসলার-ব্ল্যাককম্ব, ব্রিটিশ কলাম্বিয়া, জ্যাকসন হোল, ওয়াইমিং, চ্যামোনিক্স এবং কোরচেভেল ফ্রান্স, সেন্ট অ্যান্টন অ্যাম আর্লবার্গ অস্ট্রিয়া, বারিলোচে, আর্জেন্টিনা, পার্ক সিটি, উটাহ এবং সল্ট লেক সিটি, উটাহ, (আল্টা, স্নোবার্ড, ব্রাইটন, সলিটিউড, স্নোবেসিন), লেক তাহো, ক্যালিফোর্নিয়া (হেভেনলি, কার্কউড এবং স্কোয়া ভ্যালি), বিগ স্কাই, মন্টানা এবং ভার্মন্টের বেশ কয়েকটি রিসোর্টে ভ্রমণের আয়োজন করেছে, যার মধ্যে রয়েছে কিলিংটন, স্ট্র্যাটন, স্টো এবং মাউন্ট স্নো । এটি নিয়মিত স্থানীয় বাস ডেট্রিপের ( হান্টার মাউন্টেন, উইন্ডহ্যাম, মাউন্টেন ক্রিক এবং বেলেয়ারে) আয়োজন করে।   তথ্যসূত্র    "স্কি বামস ইজ ন্যাশনস লার্জেস্ট গে স্কি গ্রুপ" লেখক: সাইড জেইগলার, জুনিয়র, আউটস্পোর্টস.কম ৩ মার্চ, ২০১০, পুনরুদ্ধার করা হয়েছে ১১ আগস্ট, ২০১০  "LGBTদের জন্য বসন্তকালীন স্কিইংয়ের একটি নির্দেশিকা"  ম্যাট অল্ডারটনের লেখা, শিকাগো ফ্রি প্রেস, ২৪ ফেব্রুয়ারী, ২০১০, ১১ আগস্ট, ২০১০ তারিখে সংগৃহীত  "২০১০ গে স্কি উইক প্রিভিউ: হিট দ্য স্লোপস!" লেখক: ইভান মেরিম্যাক, লোগোটিভি: ট্রিপ আউট ১ ডিসেম্বর, ২০০৯, পুনরুদ্ধার করা হয়েছে ১১ আগস্ট, ২০১০  "ওই লিজা কি ব্ল্যাক ডায়মন্ড রানে ছিল?" ডেনি লি, নিউ ইয়র্ক টাইমস, ৩ ফেব্রুয়ারী, ২০০৬।  "পাউডার পুফস: দ্য গে স্কিইং মুভমেন্ট টেকস অফ", জেফ টিটারটনের লেখা, Realjock.com ৯ ডিসেম্বর, ২০০৬  আন্তর্জাতিক সমকামী এবং সমকামী স্কিইং অ্যাসোসিয়েশন
থাম্ব|আজায়বুল মখলুকাত কিতাবে আনকা পক্ষীর চিত্র আনকা () বা আনকা মোগরেব () আরব্য পুরাণের একটি রহস্যময়, কাল্পনিক বা দুর্লভ স্ত্রীপক্ষী যা অনেক দূরে উড়ে যায় এবং অনেক যুগ পর একবার দেখা দেয়। যদিও বলা হয়ে থাকে যে এই পাখিকে সূর্য যেখানে অস্ত যায় সেই স্থানে পাওয়া যায়।   ব্যুৎপত্তি  আরবি "আনকা" শব্দটি "আ'নাক" () শব্দের স্ত্রীলিঙ্গ। "আ'নাক"-এর অর্থ "দীর্ঘ গলদেশ (লম্বা গলা) বিশিষ্ট" অথবা "যার গলা লম্বা ও মোটা"। এর মাধ্যমে বুঝা যায় যে এটি বক, সারস বা মানিকজোড়-জাতীয় পাখি। আবার এও বুঝা যায় যে এটি পৃথু বলিষ্ঠ গলদেশ বিশিষ্ট ঈগল, চিল বা বাজ-জাতীয় পাখি।  "মোগরেব" বা "মুগরিব" () শব্দটির একাধিক অর্থ রয়েছে, যেমন "অচেনা, বিদেশাগত, দূরবর্তী, অদ্ভুত, পশ্চিম বা সূর্যাস্ত ("মাগরেব" বা "মাগরিব" শব্দের সাথে সম্পর্কিত), অজানা, মানবহীন" এবং "শুক্ল, ভোর" যার দ্বারা প্রকাশ পায় প্রাণীটির সঙ্গে জড়িত ধাঁধাঁ, রহস্যময়তা ও অবাস্তবতা।   বর্ণনা  বর্ণিত আছে আনকা খুবই সুদর্শন ও চমকপ্রদ বর্ণময় পালকবিশিষ্ট - যার আছে লম্বা গলা, চারটি পাখা এবং সব ধরনের প্রাণীর সঙ্গে মিল। এর গলায় রয়েছে শ্বেত বর্ণের সরু পালক রাশি।  কথিত আছে যে আনকা পক্ষীকে আল্লাহ্‌ সৃষ্টি করেছিলেন পরিপূর্ণ রূপে কিন্তু এটিকে পৃথিবীর ওপর একটি আজাব বা উপদ্রব হয়ে যাবার কারণে মেরে ফেলা হয়। জাকারিয়া কাজউইনী তার "আজায়েবুল মখলুকাত ওয়া গরায়েবুল মওজুদাত" গ্রন্থে আনকা পক্ষী সম্পর্কে একথা লিখেছেনঃ "[এই পাখি] কোহেকাফে (কোহকাফ বা কোকাফ) নিঃসঙ্গে বসবাসকারী পাখিদের জ্ঞাতিভাই" এবং "[এটি] একটি জ্ঞানী পাখি যার রয়েছে যুগের পর যুগের অর্জিত অভিজ্ঞতা। এটি নীতিগত উপদেশ ও অনুযোগও দেয়"। কাজউইনী আরও বলেন যে আনকা ১৭০০ বছর বাঁচে ও ৫০০ বছর বয়সে ডিম পাড়ে। ডিম থেকে বাচ্চা ফোটার পর তা ভিতরেই থাকে ও ১২৫ বছর পর বের হয়।  আনকা পাখির সাথে পারসিক পুরাণের সীমোরগ পাখির তুলনা করা হয়। ইসলামী স্বর্ণযুগে দুটি পাখিকে এক ধরা হত। আরব্য রজনীর সিন্দাবাদের কাহিনীতে উল্লেখ্যিত রোখ পাখি হয়তোবা এই আনকা পাখিরই একটি রূপ।   আরও দেখুন   আরব্য পুরাণ  সীমোরগ  ফিনিক্স পাখি   তথ্যসূত্র   বিষয়শ্রেণী:রূপকথা বিষয়শ্রেণী:পুরাণ বিষয়শ্রেণী:আরব্য কিংবদন্তি জীব বিষয়শ্রেণী:অপদেবতা বিষয়শ্রেণী:নারী কিংবদন্তি প্রাণী বিষয়শ্রেণী:কিংবদন্তি পাখি
ন্যাশনাল বোর্ড অফ রিভিউ অফ মোশন পিকচার্স () প্রতিষ্ঠিত হয় ১৯০৯ সালে যুক্তরাষ্ট্রের নিউ ইয়র্ক সিটিতে। চলচ্চিত্র আবিস্কারের মাত্র ১৩ বছর পর চলচ্চিত্র বিষয়ক এই সংস্থাটির জন্ম। সংস্থাটির জন্মের পেছনে কারণ হিসেবে ছিলো ১৯০৮ সালের বড়দিনের প্রাক্কালে তৎকালীন নিউ ইয়র্ক সিটির মেয়র জর্জ বি. ম্যাকলেল্যান, জুনিয়রের চলচ্চিত্র প্রদশর্নীর অনুমতি বাতিলের বিরুদ্ধে প্রতিবাদ করা। মেয়র, যিনি ছিলেন আমেরিকার গৃহযুদ্ধের যুদ্ধ করা এক জেনারেলের পুত্র, বিশ্বাস করতেন এই নতুন আবিস্কারটি সম্প্রদায়ের নীতির সাথে খাপ খায় না। নিজেদের মত প্রকাশের সাংবিধানিক অধিকার রক্ষায়, হল মালিক মারকাস লো, এবং চলচ্চিত্র পরিবেশকরা দ্য পিপল'স ইন্সটিটিউটের কুপার ইউনিয়নে একত্রিত হয়ে নিউ ইয়র্ক বোর্ড অফ মোশন পিকচার সেন্সরশিপ সংগঠনটির গোড়াপত্তন করেন। পরবর্তীকালে "সেন্সরশিপ" শব্দটি বাদ দিয়ে সংগঠনটির নতুন নামকরণ করা হয়, ন্যাশনাল বোর্ড অফ রিভিউ অফ মোশন পিকচার্স।  সদ্য সৃষ্ট এই শিল্পের বিভিন্ন কলাকুশলীদের স্বীকৃতি দেবার মাধ্যমে এটিকে উৎসাহিত করাই ছিলো এই সংগঠনের কাজ। সেই সাথে আমেরিকার সাংষ্কৃতিক জীবনে এই শিল্পকে ছড়িয়ে দেওয়া। আস্তে আস্তে এই সংগঠনটি মৌখিকভাবে নতুন চলচ্চিত্রের মুক্তি পাবার স্থান হিসেবে পরিণত হয়। ১৯১৬ থেকে ১৯৫০ এর দশক পর্যন্ত প্রায় ১০০০ চলচ্চিত্রে "Passed by the National Board of Review" বা "ন্যাশনাল বোর্ড অফ রিভিউ কর্তৃক অনুমোদিত" ট্যাগটি ব্যবহৃত হয়েছিলো।Robert Sklar, Movie-Made America: A Cultural History of American Movies. New York: Vintage, 1975 (1994 edition), p. 31   তথ্যসূত্র    বহিঃসংযোগ   National Board of Review of Motion Pictures - official website.  বিষয়শ্রেণী:মার্কিন চলচ্চিত্র পুরস্কার বিষয়শ্রেণী:ন্যাশনাল বোর্ড অব রিভিউ পুরস্কার
নাজির আহমদ কাসেমি (; জন্ম: ১লা জুন ১৯৬৫) একজন কাশ্মীরি সুন্নি ইসলামী পণ্ডিত, বিচারক এবং দারুল উলুম রাহিমিয়াহ এর প্রধান মুফতি।   জীবনী  নাজির আহমদ কাসেমি ১৯৬৫ সালের ১ জুন কিশ্তওয়ারের বঞ্জওয়াতে জন্মগ্রহণ করেন। তিনি দেওবন্দের আসগরিয়া মাদ্রাসায় কুরআন মুখস্থ করেন এবং মুজফ্ফরনগরের খাদিমুল উলুম মাদ্রাসায় আরবি ভাষার প্রাথমিক বই অধ্যয়ন করেন। তিনি দারুল উলুম দেওবন্দ থেকে ১৪০৪ সালে ঐতিহ্যবাহী দারসে নিজামী কোর্সে স্নাতক হন এবং এরপর এক বছরের জন্য ইফতা অধ্যয়ন করেন। তিনি পাটনার ইমরাতে শরিয়াতে ইসলামি আইনে বিশেষজ্ঞ ছিলেন। তার শিক্ষকদের মধ্যে রয়েছেন আব্দুল হক আজমি, সাঈদ আহমদ পালনপুরী এবং রিয়াসাত আলী বিজনুরি।  পড়াশোনা শেষ করে তিনি দারুল উলুম রাহিমিয়ায় শিক্ষকতা শুরু করেন। তিনি সেখানে প্রধান মুফতি হিসেবে দায়িত্ব পালন করেন। তিনি "অল ইন্ডিয়া মুসলিম পার্সোনাল ল বোর্ড"-এর প্রতিষ্ঠাতা সদস্য এবং জম্মু ও কাশ্মীরের "মজলিসে ফিকহী"-এর সাধারণ সম্পাদক। তার ফতওয়া (ইসলামী আইন ভিত্তিক প্রশ্নোত্তর) গ্রেটার কাশ্মীরের (কাশ্মীরের একটি দৈনিক পত্রিকা) একটি সহ-প্রকল্প "কাশ্মীর উজমা"-তে প্রতি শুক্রবার নিয়মিত প্রদর্শিত হয়।   বিভিন্ন ইসলামী রায়  ২০১৭ সালের জুলাই মাসে কাশ্মীরের কেন্দ্রীয় বিশ্ববিদ্যালয় আয়োজিত দুই দিনব্যাপী এক সম্মেলনে "পরিবেশ সংরক্ষণ ও ধর্মের ভূমিকা" ভাষণে তিনি বলেন,    উর্দু ভাষা সম্পর্কে তিনি বলেন,   রচনাবলি  তার রচনাবলির মধ্যে অন্তর্ভুক্ত রয়েছে:   মির্জা কাদিয়ানি কে ঝুট  মির্জা কাদিয়ানা না মাহদী না মাসীহ  মির্জাইয়্যাত কা রদ্দ - উসূল আওর তরিকায়ে বেহস  ইসলাম আওর এইডস সে তাহাফফুজ কা তরীকাহ   গ্রন্থপঞ্জি    আফতাব গাজী কাসেমি; আব্দুল হাসিব কাসেমি। "মুফতি নাজির আহমদ কাশ্মীরি"। ফুজালায়ে দেওবন্দ কী ফিকহী খিদমাত (ইসলামী আইনশাস্ত্রে দেওবন্দের স্নাতকদের সৌজন্যে) (উর্দু ভাষায়) (ফেব্রুয়ারি ২০১১) দেওবন্দ: কুতুবখানায়ে নাজিমিয়া। পিপি:৪২০-৪২১   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সাঈদ আহমদ পালনপুরীর ছাত্র বিষয়শ্রেণী:১৯৬৪-এ জন্ম বিষয়শ্রেণী:কিশ্তওয়ার জেলার ব্যক্তি বিষয়শ্রেণী:জীবিত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__রেখে দেয়া হল।  ≈  MS Sakib  📩 ·📝 ২১:২৬, ২২ জুন ২০২৫ (ইউটিসি) :মাসউদ আহমাদ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () WP:জীবনী অনুসারে। মোবাশশির' (আলাপ) ০৫:৪৮, ১৫ জুন ২০২৫ (ইউটিসি)  আরো সুনির্দিষ্ট করে, WP:কবি অনুসারে। মোবাশশির' (আলাপ) ১৬:০৬, ১৫ জুন ২০২৫ (ইউটিসি)   উল্লেখযোগ্য ব্যক্তি। R1F4T   আলাপ ১৫:৩৪, ১৬ জুন ২০২৫ (ইউটিসি)   প্রথম আলো, বাংলা ট্রিবিউন চ্যানেল আইসহhttps://www.channelionline.com/sera-banglagi-awards-2023/ বিভিন্ন দেশের প্রথম সারির পত্রিকার শিরোনাম হয়েছেন। এছাড়া ভারতীয় পত্রিকায় এবিপি আনন্দেও তার নামে শিরোনাম হয়েছে। ―  ☪  কাপুদান পাশা (✉) ১৫:৪৮, ১৬ জুন ২০২৫ (ইউটিসি) @খাত্তাব হাসান মিডিয়া কাভারেজগুলো WP:GNG পূরণে ব্যর্থ। মোবাশশির' (আলাপ) ১১:৩৬, ১৭ জুন ২০২৫ (ইউটিসি) প্রথম আলোতে শিরোনাম হওয়ার পরও WP:GNG তে ব্যর্থ? কোন হিসেবে? ―  ☪  কাপুদান পাশা (✉) ১২:৩১, ১৭ জুন ২০২৫ (ইউটিসি) @খাত্তাব হাসান পুরষ্কার প্রাপ্তি কিভাবে WP:GNG পূরণ করে? আর এই লাইনটা বিষয়বস্তুর স্বাধীনতা বলতে বোঝায় তথ্যসূত্রটি নিবন্ধ যাকে নিয়ে লেখা তার বা নিবন্ধের বিষয়বস্তুর সাথে সম্পৃক্ত কোন ব্যক্তির রচিত নয়। উদাহরণ স্বরূপ, বিজ্ঞাপন, প্রেস রিলিজ, আত্মজীবনী, বা সংশ্লিষ্ট ব্যক্তির মালিকানাধীন ওয়েবসাইট স্বাধীন সূত্র হিসেবে গণ্য নয়। অনুসারে বলছি। আর কিছু? মোবাশশির' (আলাপ) ১৫:০০, ১৭ জুন ২০২৫ (ইউটিসি) @Md Mobashir Hossain তো প্রথম আলোর নিজস্ব প্রতিবেদক মাসউদ আহমাদের সাথে সম্পৃক্ত কীভাবে? ―  ☪  কাপুদান পাশা (✉) ১৭:০৭, ১৭ জুন ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বি. পরানিকুমার, এছাড়াও বানান বরনিকুমার এবং ভরনি কুমার, একজন ভারতীয় রাজনীতিবিদ এবং তামিলনাড়ুর সাবেক বিধানসভা সদস্য। ১৯৯৬  ও ২০০১ সালের নির্বাচনে দ্রাবিড় মুন্নেত্র কড়গম (ডিএমকে) প্রার্থী হিসাবে তিনি তিরুচিরাপল্লি - ১ আসন থেকে তামিলনাড়ু বিধানসভায় নির্বাচিত হয়েছিলেন।  ২০০৬ সালের নির্বাচনে প্রার্থী হিসাবে তিনি মনোনয়ন পাননি।   পরানিকুমার এম. বালাকৃষ্ণনের পুত্র, যিনি ২০১০ সালে মারা গিয়েছেন এবং যিনি ডিএমকে এবং তিরুচিরাপল্লী পৌর কাউন্সিলের নেতা ছিলেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ১৯৯৬-২০০১ বিষয়শ্রেণী:তামিলনাড়ু বিধানসভার সদস্য ২০০১-২০০৬
রত্না কুমার (জন্ম ২ ফেব্রুয়ারি ১৯৭৫) একজন শ্রীলঙ্কান স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে শ্রীলঙ্কার প্রতিযোগী বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:শ্রীলঙ্কার অলিম্পিক মল্লক্রীড়াবিদ বিষয়শ্রেণী:শ্রীলঙ্কান পুরুষ স্প্রিন্টার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
কিগান মেসিং (, ; জন্ম: ২৩ জানুয়ারি ১৯৯২) হলেন একজন কানাডীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  মেসিং কানাডার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কিগান মেসিং ১৯৯২ সালের ২৩শে জানুয়ারি তারিখে মার্কিন যুক্তরাষ্ট্রের আলাস্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মেসিং কানাডার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। মেসিং সর্বমোট ২৬৫.৬১ পয়েন্ট অর্জন করে সার্বিকভাবে একাদশ স্থান অধিকার করেছিলেন। শর্ট প্রোগ্রামে ৯৩.২৪ পয়েন্ট স্কোর করে তিনি নবম স্থান অধিকার করেছিলেন এবং ফ্রি স্কেটিংয়ে ১৭২.৩৭ পয়েন্ট নিয়ে এক ধাপ পিছিয়ে দশম স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ সিঙ্গেল স্কেটার বিষয়শ্রেণী:কানাডীয় পুরুষ সিঙ্গেল স্কেটার বিষয়শ্রেণী:কানাডার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:কানাডীয় বংশোদ্ভূত মার্কিন ব্যক্তি বিষয়শ্রেণী:জাপানি বংশোদ্ভূত মার্কিন ক্রীড়াবিদ বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
সংযোগ=//upload.wikimedia.org/wikipedia/commons/thumb/7/7c/Olga_Belkina_2012.jpg/170px-Olga_Belkina_2012.jpg|থাম্ব|188x188পিক্সেল| ২০১২ গ্রীষ্মকালীন অলিম্পিকে ওলগা বেলকিনা ওলগা খারিতোনোভা (নি বেলকিনা; জন্ম ২৩ আগস্ট, ১৯৯০, সেন্ট পিটার্সবার্গে) একজন রুশ স্প্রিন্টার। তিনি ২০১২ গ্রীষ্মকালীন অলিম্পিকে ১০০ মিটার প্রতিযোগিতায় অংশ নিয়েছিলেন; তিনি ১১.৩৮ সেকেন্ডে রাউন্ড ১ দৌড়েছিলেন, যা তাকে সেমিফাইনালে নিতে পারেনি। তিনি মহিলাদের  হিটেও দৌড়েছিলেন।    তথ্যসূত্র    বহিঃসংযোগ      বিষয়শ্রেণী:রুশ অ্যাথলেটিক্স চ্যাম্পিয়নশিপ বিজয়ী বিষয়শ্রেণী:রাশিয়ার বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:রাশিয়ার অলিম্পিক মল্লক্রীড়াবিদ বিষয়শ্রেণী:অলিম্পিক নারী স্প্রিন্টার বিষয়শ্রেণী:রুশ নারী স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:২১শ শতাব্দীর রুশ নারী
মধ্যপন্থী মুসলমান শব্দগুচ্ছটি জঙ্গিবাদবিরোধীতা সংক্রান্ত আলোচনায় ব্যবহৃত হয়। চরমপন্থী ইসলাম-এর সাথে তুলনা করার জন্য এই শব্দগুচ্ছটি ব্যবহার করা হয়। এটি দিয়ে বোঝানো হয় যে ইসলামের অনুসারীদের একটি চরমপন্থী অংশ ইসলামি সন্ত্রাস বা জঙ্গিবাদ-কে সমর্থন করে থাকেন। আর এক্ষেত্রে বলা হয়, ইসলামের "নরমপন্থী" অংশটি   জঙ্গিবাদকে সমর্থন করে না। আর এভাবেই নরমপন্থী মুসলমান এবং চরমপন্থী মুসলমানের মধ্যে পার্থক্য টানা হয়।  সমালোচনা লরেঞ্জো জি. ভিদিনো এই "নরমপন্থী মুসলমান" তকমাটিকে "অন্তর্নিহিতভাবে বিতর্কিত" বলে মত দিয়েছেন এবং বলেছেন যে অনেক মুসলমান পণ্ডিতই এই শব্দটিকে অপমানজনক বলে মনে করেন। চার্নি এবং মার্ফি বলেন, "নরমপন্থী এবং চরমপন্থী মুসলমানদের মধ্যে এই শ্রেণিবিভাগটি নিরপেক্ষ হয় নি। আর এই শ্রেণিবিভাগের বিশ্বব্যাপী প্রয়োগের বেলায় জঙ্গিবাদবিরোধিতা সম্পর্কিত বিতর্কের ক্ষেত্রে এই মাপকাঠি ঠিক করা এবং কাকে জঙ্গিবাদ-এর পক্ষে আর কাকে বিপক্ষে বলা হবে এর কাঠামোগত পরিভাষা ঠিক করার ব্যাপারে মুসলমানদেরকে বঞ্চিত করা হয়েছে।" যদিও কিছু কিছু মুসলমান এই শব্দচয়নকে মেনে নিয়েছে, তারপরেও অনেকেই একে মুসলমান সম্প্রদায় এবং ইসলামের উপর কলঙ্কলেপন বলে মনে করেন।  অনেকে এই "নরমপন্থী মুসলিম" শব্দটিকে মুসলিমদের জন্য অশোভন হিসেবে উল্লেখ করেছে, কারণ তাদের ধারণা এই শব্দগুচ্ছ সাধারণ ইসলাম অন্তনির্হিতভাবে শান্তিপুর্ণ নয়;- এমন ধারণাকে ইঙ্গিত করে। অন্যরা বিশ্বাস করে যে; যারা নিজেদের "নরমপন্থী মুসলিম" বলে তারা "সম্পূর্ণ মুসলিম" নয়, অথবা এই শব্দপুঞ্জ দ্বারা "প্রগতিশীল" বা "ধর্মনিরপেক্ষ" মুসলিমকে বোঝানো হয়। অন্যরা, যেমনঃ তুরস্কের রাষ্ট্রপতি রেজেপ তাইয়িপ এরদোয়ান একে পশ্চিমা ধারণা উল্লেখ করে এই শব্দপুঞ্জকে বাতিল করে দিয়েছেন। তার মতে শুধুমাত্র একটাই ইসলাম আছে।Erdoğan criticizes Saudi Crown Prince’s ‘moderate Islam’ pledge, Hurriyet, 10 Nov 2017  আরও দেখুন ওয়াসাতিয়াহ (ইসলামি পরিভাষা)   আরও দেখুন   ইসলাম ও আধুনিকতা  আলোকিত পরিমিতিবোধ   ইসলামে উদারপন্থী আন্দোলন   তথ্যসূত্র        বিষয়শ্রেণী:ইসলাম ও রাজনীতি বিষয়শ্রেণী:সন্ত্রাসের বিরুদ্ধে যুদ্ধ বিষয়শ্রেণী:ইসলামি সন্ত্রাসবাদ